stanford-oval/wikipedia huggingface dataset:
Madagaskarin historia
Siirtomaavallan aika

Vuodesta 1897 lähtien Madagaskaria hallitsi ranskalainen kenraalikuvernööri, jolla oli lähes rajaton valta. Aluehallinnon johtoon asetettiin ranskalaiset virkamiehet. Siirtomaaisännät pyrkivät tukeutumaan vähälukuiseen koulutettuun merinaeliittiin, jolle myönnettiin Ranskan kansalaisuus ja taloudellisia erioikeuksia. Talonpojat pakotettiin viljelemään vientikasveja heiltä vallatuilla plantaaseilla. Markkinatalouden kehitys synnytti paikallisen porvariston ja työväenluokan.
Kansallinen vapautusliike syntyi 1920-luvulla Jean Ralaimongon ja Joseph Ravoahangy-Andrianavalonan johdolla. Kesäkuussa 1925 Toamasinassa järjestettiin maan ensimmäinen työläisten lakko. Seuraavana vuonna talonpojat liikehtivät viljelysmaan takavarikointeja ja pakkotöitä vastaan. Toukokuussa 1929 Antananarivossa pidetty mielenosoitus vaati maalle itsenäisyyttä. Vuonna 1936 perustettiin maan ensimmäiset ammattiliitot, jotka kiellettiin vuonna 1940.
Ranskan antauduttua kesäkuussa 1940 natsi-Saksa harkitsi jättimäisen juutalaisgheton perustamista Madagaskarin saarelle. Suunnitelmasta kuitenkin luovuttiin muun muassa kuljetusteknisten ongelmien takia. Natsi-Saksa ei ollut ainoa tai ensimmäinen, joka oli harkinnut vastaavanlaista suunnitelmaa. Paul de Lagarde oli jo vuonna 1885 ehdottanut Itä-Euroopan juutalaisia siirrettäväksi Madagaskarille. Vuosina 1926 ja 1927 myös Puola ja Japani harkitsivat liikaväestön siirtämistä saarelle.
Vuonna 1946 Madagaskarista tuli Ranskan merentakainen alue. Joseph Raseta ja Joseph Ravoahangy-Andrianavalona perustivat samana vuonna Pariisissa maan ensimmäisen poliittisen puolueen, Madagaskarin jälleensyntymisen demokraattisen liikkeen, joka pyrki itsenäisyyteen rauhanomaisin keinoin. Siirtomaaisäntien provosoimat levottomuudet johtivat puolueen kieltämiseen. Ranskalaisten harjoittama terrori herätti vuosina 1947–1948 aseellisen kapinan, jonka tukahduttamisessa sai surmansa yli 90 000 ihmistä. Maahan julistettiin poikkeustila, joka oli voimassa vuoteen 1956 saakka.
Vuonna 1956 perustettiin vallankumouksellinen Madagaskarin kansanliitto ja ranskalaisten tukema sosiaalidemokraattinen puolue. Itsenäistymisvaatimuksia tehostettiin marraskuussa 1957 maan suurimmissa kaupungeissa järjestetyllä lakolla. Lokakuussa 1958 Madagaskar julistettiin Ranskan yhteisöön kuuluvaksi autonomiseksi tasavallaksi. Sen presidentiksi ja pääministeriksi tuli sosiaalidemokraattien johtaja Philibert Tsiranana. Vuonna 1958 perustettu Richard Andriamanjaton ja Giselle Rabesahalan johtama Madagaskarin itsenäisyyden kongressipuolue AKFM vaati maalle täyttä itsenäisyyttä, eroa Ranskan yhteisöstä sekä ulkomaisten sotilastukikohtien lakkauttamista.
Itsenäisyyden aika > Kolmas tasavalta

Vuonna 1992 kansanäänestyksellä hyväksyttiin uusi perustuslaki, joka päätti 17-vuotisen yksipuoluevallan. Presidentiksi valittu Albert Zafy luopui kuitenkin vallasta kolme vuotta myöhemmin, ja Ratsiraka valittiin uudelleen presidentiksi. Uuden perustuslain mukainen senaatti aloitti toimintansa vasta vuonna 2001.
Joulukuun 2001 presidentinvaaleissa molemmat pääehdokkaat, hallitseva presidentti Didier Ratsiraka ja opposition ehdokas Marc Ravalomanana, julistautuivat tahoillaan voittajiksi. Pattitilanne jatkui heinäkuuhun 2002, jolloin Ratsiraka lähti maanpakoon Ranskaan. Ravalomananan puolue voitti myös enemmistön vuoden 2002 joulukuun parlamenttivaaleissa.
Ravalomanana valittiin toiselle kaudelle 2006. Seuraavana vuonna perustuslakia muutettiin jälleen kansanäänestyksellä. Parlamentti hajotettiin, ja Ravalomananan puolue voitti jälleen enemmistön.
Vuoden 2009 alussa oppositio protestoi presidentin mediakontrollia vastaan. Asevoimat tukivat oppositiota, ja maaliskuussa 2009 vaaleilla valittu presidentti Marc Ravalomanana luovutti vallan sotilaille ja lähti maanpakoon Etelä-Afrikkaan. Sotavoimat puolestaan nimittivät uudeksi väliaikaiseksi presidentiksi oppositiojohtaja Rajoelinan. Madagaskarin perustuslakituomioistuin julisti oppositiojohtaja Andry Rajoelinan maan uudeksi presidentiksi.Eteläisen Afrikan yhteistyöjärjestö SADC ja Afrikan unioni reagoivat tähän erottamalla Madagaskarin jäsenyydestään.
Syyskuussa 2011 kahdeksan puoluetta sopi demokratian palauttamiseen tähtäävistä järjestelyistä, ja marraskuussa astui virkaan niiden yhteinen hallitus. Vaaleja on lykätty useita kertoja.
Vuodesta 2019 maan presidenttinä on ollut uudelleen joulukuun 2018 presidentinvaalien voittaja Andry Rajoelina.
Marc Ravalomanana, Madagaskarin presidentti vuosina 2002-2009
Aiheesta muualla

Kuvia tai muita tiedostoja aiheesta Madagaskarin historia Wikimedia Commonsissa
Afrikan historia maittain
Algeria
Angola
Benin
Botswana
Burkina Faso
Burundi
Djibouti
Egypti
Eritrea
Etelä-Afrikka
Etelä-Sudan
Etiopia
Gabon
Gambia
Ghana
Guinea
Guinea-Bissau
Kamerun
Kap Verde
Kenia
Keski-Afrikan tasavalta
Komorit
Kongon demokraattinen tasavalta
Kongon tasavalta
Lesotho
Liberia
Libya
Madagaskar
Malawi
Mali
Marokko
Mauritania
Mauritius
Mosambik
Namibia
Niger
Nigeria
Norsunluurannikko
Päiväntasaajan Guinea
Ruanda
Sambia
São Tomé ja Príncipe
Senegal
Seychellit
Sierra Leone
Somalia
Sudan
Swazimaa
Tansania
Togo
Tšad
Tunisia
Uganda
Zimbabwe
Andrianampoinimerina, Imerinan kuningassuvun hallitsija. Maalaus on vuodelta 1905 eikä ole siis näköismaalaus.
Ruth Westheimer

| Ruth Westheimer |
| --- | --- |
 Westheimer syyskuussa 2009
Henkilötiedot
Syntynyt: 4. kesäkuuta 1928 Wiesenfeld, Saksa
Kuollut: 12. heinäkuuta 2024 (96 vuotta) New York, New York, Yhdysvallat
Ammatti:  Seksuaaliterapeutti Näyttelijä
Näyttelijä
Aktiivisena:  1984–2009
Aiheesta muualla
drruth.com
IMDb
Ruth Westheimer (alun perin Karola Ruth Siegel, 4. kesäkuuta 1928 Wiesenfeld, Saksa – 12. heinäkuuta 2024 New York, New York, Yhdysvallat) oli yhdysvaltalainen, syntyperältään saksanjuutalainen seksuaaliterapeutti, mediapersoonallisuus, näyttelijä, ääninäyttelijä ja kirjailija. Hänen mediauransa alkoi 1980-luvulla radio-ohjelmasta Sexually Speaking, joka jatkui vuoteen 1990 asti. Hän myös juonsi Lifetimen ja muiden kaapelikanavien ohjelmia vuodesta 1984 vuoteen 1993. Nimellä ”Dr. Ruth” tunnettu Westheimer kirjoitti noin 40 kirjaa seksiin ja seksuaalisuuteen liittyen.
Ruth Westheimer syntyi Saksassa juutalaisperheeseen, joka lähetti hänet 1939 sotalapseksi Sveitsiin. Vanhemmat katosivat sodassa, ja orvoksi jäänyt nuori nainen kävi sodan jälkeen lastenhoitajakoulun Israelin Tel Avivissa ja sai 1951 paikan lastenkodin johtajana Pariisissa, jossa hän työn ohella opiskeli sosiologiaa. 1950-luvun keskivaiheilla hän muutti Yhdysvaltoihin, jossa hän väitteli tohtoriksi Columbian yliopistossa ja toimi sitten apulaisprofessorina Cornellin yliopistossa.
Ryytisalvia

| Ryytisalvia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Salviat Salvia
Laji::  officinalis
Kaksiosainen nimi
 Salvia officinalis  L. 
Katso myös
   Ryytisalvia Wikispeciesissä   Ryytisalvia Commonsissa 
Infobox OKNimi-testi OKIUCN-testi OK: 
Ryytisalvia (Salvia officinalis) on monivuotinen siemenkasvi, joka kasvaa luonnostaan Välimeren alueella. Sitä on jalostettu niin pitkään, että satoja muunnoksia on kehittynyt. Lehdet voivat olla esimerkiksi vihreitä, violetteja, keltaisia, harmaita tai näiden sekoituksia. Koristeelliset lajit eivät sovi mausteeksi niin hyvin kuin tavallinen harmahtava lajike.
Salvia tulee latinan sanasta pelastaa, ja se viittaa kasvin lääkinnällisiin ominaisuuksiin. Perinteisesti ryytisalviaa on totuttu käyttämään mausteena hyvin rasvaisissa porsasruuissa vähentämään rasvaisuuden makua (esimerkiksi hernekeitto). Platinuksen mukaan ryytisalvia rauhoittaa myrkkykäärmeen puremat. Salvian uskottiin myös auttavan hammaskiilteeseen.
Kasvin eteerisestä öljystä 35–60 % on myrkyllistä tujonia, minkä vuoksi salvian pitkäaikainen ja runsas käyttö voi aiheuttaa hermoston ja ruoansulatuksen toiminnan häiriöitä. Ryytisalvian yhdisteet ovat täysin erilaisia kuin päihteenä käytetyn Salvia divinorumin.
Kasvi kasvaa noin 70 senttimetriä pitkäksi. Se kukkii kesäkuun ja syyskuun välisenä aikana.
Aiheesta muualla

Suomen Lajitietokeskus: Ryytisalvia (Salvia officinalis)
Yrttitarha: Salvia (Salvia officinalis)
Pinkka, Lajintuntemuksen oppimisympäristö: Ryytisalvia (Salvia officinalis)
ITIS: Salvia officinalis (englanniksi)
United States Department of Agriculture (USDA): Salvia officinalis (englanniksi)
Flora of China: Salvia officinalis (englanniksi)
Dr. Duke's Phytochemical and Ethnobotanical Databases: Salvia officinalis (Arkistoitu – Internet Archive) (englanniksi)
Centre for Agriculture and Biosciences International (CABI): Salvia officinalis (common sage) (englanniksi)
Gernot Katzer's spice pages: Sage (Salvia officinalis) (englanniksi)
Ruotsin joet

Ruotsin joet on koottu Ruotsin vesistötietokantaan. Sen mukaan Ruotsissa on 27 663 virtaavaa vesistöä, joiden kokonaispituus on noin 192 000 kilometriä. Erään toisen tiedon mukaan Ruotsissa olisi 14 677 luonnollista jokea. Joet jaotellaan niiden valuma-alueen koon mukaan. Sen mukaan Ruotsissa on 119 vesistöaluetta, joiden valuma-alueen koko ylittää 200 neliökilometriä.
Richard E. Grant

| Richard E>  Grant |
| --- | --- |
 Grant vuonna 2018
Henkilötiedot
Koko nimi:  Richard Esterhuysen
Syntynyt: 5. toukokuuta 1957 (ikä 67) Mbabane, Swazimaa
Ammatti:  näyttelijä, käsikirjoittaja, ohjaaja
Puoliso:  Joan Washington (1986–2021)
Näyttelijä
Aktiivisena:  1987–
Merkittävät roolit:  Onnen kiertolaiset Bram Stokerin Dracula Gosford Park
Aiheesta muualla
Viralliset kotisivut
IMDb 
Elonet
Richard E. Grant (oikealta nimeltään Richard Esterhuysen, s. 5. toukokuuta 1957 Mbabane, Swazimaa) on englantilainen näyttelijä, käsikirjoittaja ja ohjaaja. Grant on esiintynyt urallaan yli kahdeksassakymmenessä elokuvassa ja televisio-ohjelmassa. Hänen ensimmäinen elokuvaroolinsa oli pääosa kulttimaineeseen nousseessa mustassa komediassa Onnen kiertolaiset (Withnail and I, 1987).
Vuonna 2005 sai ensi-iltansa Grantin käsikirjoittama ja ohjaama pitkä näytelmäelokuva Wah-Wah. Se perustuu väljästi hänen omiin lapsuudenkokemuksiinsa Swazimaassa, jonka opetusministerinä hänen isänsä toimi.
Yksityiselämä

Vaikka Grant on esittänyt urallaan monia juoppoja, hän on täysin raitis. Hänen elimistönsä ei tuota entsyymiä, jota tarvitaan aineenvaihdunnassa alkoholin käsittelemiseksi. Hän on myös ateisti.
Grant meni naimisiin äänenkäytön kouluttajan Joan Washingtonin kanssa 1986.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1987 | Onnen kiertolaiset | Withnail and I | Withnail |
| 1987 | Kätketty kaupunki | Hidden City | Brewster |
| 1990 | Henry ja June | Henry ja June | Hugo Guiler |
| 1990 | Kaukaiset vuoret | Mountains of the Moon | Larry Oliphant |
| 1991 | Hudson Hawk – varkaista parhain | Hudson Hawk | Darwin Mayflower |
| 1991 | L.A. Story | L.A. Story | Roland Mackey |
| 1992 | Bram Stokerin Dracula | Bram Stoker's Dracula | tohtori Jack Seward |
| 1992 | The Player – Pelimies  | The Player | Tom Oakley |
| 1993 | Viattomuuden aika | The Age of Innocence | Larry Lefferts |
| 1994 | Prêt-à-Porter | Pret-a-porter | Cort Romney |
| 1995 | Jack ja Sarah  | Jack & Sarah | Jack |
| 1996 | Naisen muotokuva | The Portrait of a Lady | lordi Warburton |
| 1996 | Kohtalon yö | Twelfth Night or What You Will | Sir Andrew Aguecheek |
| 1997 | Spice World | Spiceworld: The Movie  | Clifford |
| 1997 | Sotaisa rakkaus | Keep the Aspidistra Flying | Gordon Comstock |
| 1997 | Käärmeen suudelma | The Serpent's Kiss | James Fitzmaurice |
| 1998 | Rakkauden tähden | St. Ives | majuri Farquhar Chevening |
| 1999 | The Match | The Match | Gorgeous Gus |
| 2000 | Pikku vampyyri | The Little Vampire | Frederick Sackville-Bagg |
| 2001 | Gosford Park | Gosford Park | George |
| 2005 | Colour Me Kubrick | Colour Me Kubrick | Jasper |
| 2006 | Penelope | Penelope | Franklin Wilhern |
| 2008 | The Garden of Eden | The Garden of Eden | Col. Philip Boyle |
| 2008 | Filth and Wisdom | Filth and Wisdom | Professor Flynn |
| 2009 | Cuckoo | Cuckoo | Professor Julius Greengrass |
| 2009 | Love Hurts | Love Hurts | Ben Bingham |
| 2010 | First Night | First Night | Adam |
| 2011 | Rautarouva | The Iron Lady | Michael Heseltine |
| 2012 | Zambezia – Lintukodon siipiveikot | Zambezia | Cecil (ääni) |
| 2013 | Dom Hemingway | Dom Hemingway | Dickie |
| 2014 | Queen and Country | Queen and Country | majuri Cross |
| 2016 | Jackie | Jackie | William Walton |
| 2017 | Logan | Logan | tohtori Zander Rice |
| 2018 | Pähkinänsärkijä ja neljä valtakuntaa | The Nutcracker and the Four Realms | Shiver |
| 2019 | Star Wars: The Rise of Skywalker | Star Wars: The Rise of Skywalker | liittokenraali Enric Pryde |
Valikoitu filmografia > Televisiosarjat

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1995 | Todella upeeta | Absolutely Fabulous | Justin | 1 jakso |
| 1997–1998 | Kapteeni Tähti | Captain Star | Kapteeni Tähti | 13 jaksoa |
| 1999–2000 | Punainen neilikka | The Scarlet Pimpernel | Sir Percy Blakeney / Punainen neilikka | 6 jaksoa |
| 2003 | Posh Nosh | Posh Nosh | Simon Marchmont | 8 jaksoa |
| 2004 | Frasier | Frasier | Stephen Moon | 1 jakso |
| 2004 | The Story of Bohemian Rhapsody | The Story of Bohemian Rhapsody | Kertoja | Dokumentti |
| 2007 | Neiti Marple: Koston jumalattarena | Agatha Christie's Marple | Raymond West | Televisioelokuva |
| 2011 | Veripunainen, lumivalkoinen | The Crimson Petal and the White | Tohtori  Curlew | Minisarja |
| 2011 | Rab C. Nesbitt | Rab C. Nesbitt | Chingford Steel | 1 jakso |
| 2012–2014 | Hotellien salattu maailma | Richard E. Grant's Hotel Secrets | Juontaja |  |
| 2012–2013 | Doctor Who | Doctor Who | Dr. Simeon / The Great Intelligence | 3 jaksoa: "Lumiukkoarmeija", "Hälytyskellot soivat" ja "Tohtorin nimi" |
| 2014 | Downton Abbey | Downton Abbey | Simon Bricker | 4 jaksoa |
| 2014 | Girls | Girls | Jasper | 4 jaksoa |
| 2015 | Dig | Dig | Ian Margrove | 10 jaksoa |
| 2016 | Game of Thrones | Game of Thrones | Izembaro | 3 jaksoa |
| 2021 | Loki | Loki | ”Klassinen Loki” | 2 jaksoa |
Aiheesta muualla

Virallinen sivusto
Richard E. Grant Internet Movie Databasessa. (englanniksi)
Richard E. Grant Elonetissä.
Mangan

| Mangan |
| --- | --- |
 Mangan
 Koordinaatit: 27°52′N, 88°53′E 
Valtio:   Intia
Osavaltio:  Sikkim
Piirikunta:  Pohjois-Sikkim
Väkiluku (2011):  4 644
Infobox OKVirheellinen NIMI-arvo: 
Mangan on Intian Sikkimissä sijaitseva kaupunki, joka toimii Pohjois-Sikkimin piirikunnan hallinnollisena keskuksena. Sieltä on noin 65 kilometrin matka osavaltion pääkaupunki Gangtokiin. Manganissa järjestetään vuosittain joulukuussa kolmipäiväinen musiikkifestivaali. Kaupunki sijaitsee noin 610 metriä merenpinnan yläpuolella.
Väestö

Vuoden 2011 väestönlaskennan mukaan kaupungin väkiluku on 4 644. Enemmistön uskonto on hindulaisuus, jota tunnustaa lähes 45 prosenttia väestöstä, buddhalaisia on melkein 38 prosenttia, muslimeita 9,5 prosenttia ja kristittyjä 7 prosenttia. Lukutaitoisia on noin 83 prosenttia väestöstä.
Luettelo vuonna 1812 kuolleista henkilöistä

Tämä on luettelo vuonna 1812 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Helmikuu

2. helmikuuta − Isaac Titsingh, alankomaalainen lääkäri, tutkija, kauppias ja suurlähettiläs (s. 1745)
9. helmikuuta − Franz Anton Hoffmeister, itävaltalainen säveltäjä ja musiikin kustantaja (s. 1754)
23. tai 24. helmikuuta − Étienne Louis Malus, ranskalainen fyysikko, insinööri ja sotilas (s. 1775)
28. helmikuuta − Kristian Cavander, suomalainen teologian professori, pappi ja Turun Akatemian rehtori 1793−1794 (s. 1730)
Maaliskuu

2. maaliskuuta − Thomas Kiempe, suomalainen kirkko-, muotokuva- ja koristemaalari (s. 1752)
2. maaliskuuta − John Raphael Smith, brittiläinen taidemaalari ja taidegraafikko (s. 1751 tai 1752)
19. maaliskuuta − Charles Cameron, skotlantilais-venäläinen arkkitehti (s. 1730-luvulla tai 1745)
20. maaliskuuta − Jan Ladislav Dusík, tšekkiläinen pianisti ja säveltäjä (s. 1760)
Huhtikuu

15. huhtikuuta − Olof Schwan, ruotsalainen urkujenrakentaja (s. 1744)
20. huhtikuuta − George Clinton, yhdysvaltalainen demokraattis-republikaaninen poliitikko, juristi, Yhdysvaltain 4. varapresidentti 1805−1812 ja New Yorkin 1. ja 3. kuvernööri 1777−1795 ja 1801−1804 (s. 1739)
Toukokuu

11. toukokuuta − Spencer Perceval, Yhdistyneen kuningaskunnan pääministeri 1809−1812 ja valtiovarainministeri 1807−1812 ja henkirikoksen uhri (s. 1762)
13. toukokuuta − Johannes Matthias Sperger, saksalainen kontrabasisti ja säveltäjä (s. 1750)
21. toukokuuta − Joseph Wölfl, itävaltalainen säveltäjä ja pianisti (s. 1773)
23. toukokuuta − Louis Dutens, ranskalainen kirjailija (s. 1730)
Kesäkuu

15. kesäkuuta − Anton Stadler, itävaltalainen klarinetisti ja basettitorven soittaja (s. 1753)
22. kesäkuuta − Richard Kirwan, irlantilainen tieteilijä ja Royal Societyn jäsen (s. 1733)
Heinäkuu

8. heinäkuuta − Carolina Weltzin, ruotsalainen kirjailija ja kääntäjä (s. 1754)
10. heinäkuuta − Carl Ludwig Willdenow, saksalainen kasvitieteilijä, lääkäri ja professori (s. 1765)
Elokuu

1. elokuuta − Jakov Kulnev, venäläinen kenraali (s. 1763)
30. elokuuta − Gabriel-Marie Legouvé, ranskalainen runoilija, näytelmäkirjailija ja Ranskan akatemian jäsen (s. 1764)
Syyskuu

19. syyskuuta − Mayer Amschel Rothschild, saksalainen liikemies ja pankkiiri, Rothschild-suvun kantaisä (s. 1744)
21. syyskuuta − Emanuel Schikaneder, itävaltalainen impressaari, näytelmäkirjailija, näyttelijä ja laulaja (s. 1751)
22. syyskuuta − Werner Hans Frederik Abrahamson, tanskalainen upseeri, kirjailija ja muinaismuistojen ja kansanrunouden tutkija (s. 1744)
24. syyskuuta − Pjotr Bagration, georgialais-venäläinen ruhtinas ja jalkaväenkenraali (s. 1765)
Lokakuu

8. lokakuuta − Karl Torenberg, suomalainen urkujenrakentaja (s. 1743)
18. lokakuuta − Karl Gustav Baggovut, venäläinen kenraaliluutnantti (s. 1761)
Marraskuu

11. marraskuuta − Nikolai Tutškov, venäläinen kenraaliluutnantti (s. 1761 tai 1765)
12. marraskuuta − C. F. Kress, saksalais-suomalainen sotilaskapellimestari, säveltäjä, sovittaja ja urkuri (s. 1767)
19. marraskuuta − Ebenezer Zane, yhdysvaltalainen uudisasukas ja tienraivaaja (s. 1747) (kuolinvuosi saattaa olla myös 1811)
Joulukuu

20. joulukuuta − Sacagawea, Lewisin ja Clarkin tutkimusretkikunnan oppaana toiminut intiaaninainen (s. 1787 ja 1789 välillä) (saattanut myös kuolla 9. huhtikuuta 1884)
Margarete Adler

| Mitalit> Maa:   Itävalta.Naisten uinti. Olympialaiset  | Mitalit> Maa:   Itävalta.Naisten uinti. Olympialaiset  | Mitalit> Maa:   Itävalta.Naisten uinti. Olympialaiset  | Maa:   Itävalta> Naisten uinti. |
| --- | --- | --- | --- |
|  Pronssia | Tukholma 1912 | 4 × 100 m vapaauinti |  |
Margarete "Grete" Adler (13. helmikuuta 1896 Wien – 10. huhtikuuta 1990) oli itävaltalainen uimari, uimahyppääjä ja olympiamitalisti. Hän osallistui urallaan kaksiin olympialaisiin, Tukholman kisoihin 1912 uinnissa ja Pariisin olympialaisiin 1924 uimahypyissä. Adler voitti pronssia 4 × 100 metrin vapaauintiviestistä vuonna 1912 vain 16 vuoden ja 152 päivän ikäisenä. Hän on edelleen Itävallan nuorin ja maan historian ensimmäinen naisolympiamitalisti.
Rönö (täsmennyssivu)

Rönö voi viitata seuraaviin:
Rönö, saari Kallavedessä, Kuopion Väinölänniemen edustalla.
Rönö, Kuopion 18. kaupunginosa, jonka keskus on Rönön saari.
Rönön linna, linna Ruotsissa, nykyisessä Norrköpingin kunnassa.
Rönö, Ruotsin Norrköpingin kunnan piiri.
Rönö, aiempi pitäjä Ruotsissa, nykyisin Ruotsin Norrköpingin kunnan piiri.
Rönö (ruots. Rönö härad) aiempi kihlakunta Ruotsin Södermanlandin kaakkoisosassa, nykyisen Nyköpingin kunnan pohjoisosissa ja osaksi myös Gnestan kunnassa
Rønø, saari Tanskan lounaisosissa, Pohjanmeren rannikolla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rönö”, voi hakea sivunnimihaulla, laajalla sivunnimihaulla tai tekstihaulla.
Marcel Utembi Tapa

Marcel Utembi Tapa vuonna 2017.
Marcel Utembi Tapa (s. 7. tammikuuta 1959) on kinshasankongolainen roomalaiskatolinen arkkipiispa. Hänet vihki papiksi Mahagi-Niokan hiippakuntaan Alphonse-Marie Runiga Musanganya 29. kesäkuuta 1984. Hänet nimitettiin sen piispaksi 16. lokakuuta 2001, ja piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.
Utembi Tapa sai 28. marraskuuta 2008 nimityksen Kisanganin arkkipiispaksi, jonka virkaan hänet asetettiin 25. tammikuuta 2009.
Ruotsin ja Saksan kauttakulkusopimukset 1940

Saksalaisia sotilaita Järvsön rautatieasemalla Ruotsissa 15.4.1943
Ruotsin ja Saksan kauttakulkusopimukset olivat Ruotsin ja Saksan välillä toisen maailmansodan aikana kesä- ja heinäkuussa 1940 laadittuja sopimuksia, joiden mukaan Saksa sai kuljettaa sotilaita ja aseita miehittämäänsä Norjaan ja sieltä pois Ruotsin rautateiden kautta. Ruotsin hallitus joutui näin tinkimään puolueettomuudestaan Saksan painostuksen vuoksi. Järjestelyä ei kuitenkaan jatkettu vuoden 1943 jälkeen.
Tapahtumien kulku

Saksa hyökkäsi Norjaan 9. huhtikuuta 1940 ja taistelu Norjasta päättyi saksalaisten voittoon 9. kesäkuuta. Berliinissä saksalaiset esittivät 15. huhtikuuta vaatimuksen kauttakulkuluvasta saksalaisille joukoille Ruotsin alueen halki Norjaan. Ruotsalaiset suostuivat muutamiin kuljetuksiin. Liikenne alkoi 26. kesäkuuta Narvikista Trondheimiin niin sanotulla hevosenkenkäreitillä, joka kulki Ruotsissa Storlienin ja Östersundin kautta. Ensimmäiset kuljetukset koskivat pelkästään sotilaita.
Norjan antauduttua Ruotsi allekirjoitti 8. heinäkuuta 1940 virallisen kauttakulkusopimuksen. Tuolloin sallittiin Saksan niin sanotut lomalaiskuljetukset (ruots. permittenttrafiken​) rautateitse Norjaan. Liikennettä laajennettiin myös asekuljetuksiin. Kolmen vuoden aikana Ruotsin läpi kuljetettiin noin 2 140 000 sotilasta ja 100 000 autokuormallista aseita ja ammuksia. Saksalaisten kuljetuksiin tarvittiin 10 % Ruotsin rautatieverkon kuljetuskapasiteetista. Saksan sotaonnen käännyttyä ruotsalaiset alkoivat rajoittaa Saksan armeijan kuljetuksia Ruotsin läpi. Kesällä 1943 loppuivat saksalaisten miehistökuljetukset ja 1944 kaikki saksalainen tavaraliikenne Ruotsin alueella.
Rikoslaki (yhtye)

| Rikoslaki> Tiedot |
| --- | --- |
Toiminnassa:  2010–
Tyylilaji:  punk
Kotipaikka:   Hämeenlinna, Suomi
Laulukieli:  suomi
Levy-yhtiö:  Woimasointu (2010–2014) Sairio Äänilevyt (2015–)
Aiheesta muualla
Kotisivut
Infobox OKNimi-testi OK: 
Rikoslaki on vuoden 2010 alusta asti toiminut suomalainen yhtye. Yhtye käyttää tyylilajistaan nimitystä räck'n'raw. Yhtye on perustettu Hämeenlinnan Sairiossa.
Yhtyeen jäseniä ovat Aake (kitara), Harri (kitara), Mikko (laulu), Rambo (basso) ja Juuso (rummut).
Rikoslain debyyttilevy julkaistiin helmikuussa 2011. Ep-levy sisältää neljä kappaletta. Levyn julkaisi Suomessa 7-tuumaisena vinyylinä ja Cd-EP:nä levy-yhtiö Woimasointu.
Yhtyeen 12 kappaletta sisältävä debyyttialbumi, Rikoslaki julkaistiin heinäkuussa 2012.
Rikoslaki esiintyi vuonna 2010 ja 2015 Ämyrockissa ja vuonna 2011 Puntala-rockissa.
Kokoonpano

Aake – kitara
Mikko – laulu
Rambo – basso
Juuso – rummut
Harri – kitara